**Cel mai frumos sărut**

*Ileana*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cel mai frumos sărut, e cel de azi.

Întotdeauna va fi cel mai drag!

Nu mă-ntreba de fiecare dată,

răspunsul e același. Niciodată

nu va mai fi sărutul fermecat,

ca cel pe care mi l-ai dat chiar azi.

Iar azi e clipa în care mă privești

și-n brațe blânde ziua-mi încălzești.

Cel mai frumos sărut e cel de acum,

așa îți voi răspunde, când, pe drum

de mână amândoi ne vom susține,

îmbătrâniți de vreme, nu în inimi.

Cel mai frumos sărut ți-l dau acum,

să-ți fie soare, lună, far și drum.

Cel mai frumos sărut e pentru mine

acum, care înseamnă, azi și mâine.

Cel mai frumos sărut e cel prezent.

În el e ființa mea, în el sunt eu,

în el îmi pun emoția și dorul

și ți le dau să-ți fie viitorul.

Cel mai frumos sărut, întotdeauna,

e cel în care tu îmi cuprinzi mâna

și îmi șoptești cu dragoste în urechi

că sunt frumoasă și că mă iubești.

Cel mai frumos sărut e cel de azi,

în el mă regăsesc. De-ar fi să cazi,

cu un sărut te-aș ridica spre cer,

acolo unde tu mă duci de atâtea ori!